CELEX: 32008D0293
Language: lt
Date: 1207267200000
Title: 2008/293/EB: 2008 m. balandžio 4 d. Komisijos sprendimas, kuriuo iš dalies keičiamas Sprendimas 2006/784/EB, leidžiantis naudoti tam tikrus kiaulių skerdenų klasifikavimo metodus Prancūzijoje (pranešta dokumentu Nr. C(2008) 1235)

10.4.2008   
            
            
               LT
            
            
               Europos Sąjungos oficialusis leidinys
            
            
               L 98/16
            
         
      KOMISIJOS SPRENDIMAS
   
   2008 m. balandžio 4 d.
   kuriuo iš dalies keičiamas Sprendimas 2006/784/EB, leidžiantis naudoti tam tikrus kiaulių skerdenų klasifikavimo metodus Prancūzijoje
   (pranešta dokumentu Nr. C(2008) 1235)
   (Tekstas autentiškas tik prancūzų kalba)
   (2008/293/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendimu 2006/784/EB (2) Prancūzijoje leidžiama naudoti penkis kiaulių skerdenų klasifikavimo metodus (prietaisą Capteur Gras/Maigre – Sydel (CGM), prietaisą CSB Ultra-Meater, rankinį metodą (ZP), prietaisą Autofom ir prietaisą UltraFom 300).
            
         
               (2)
            
            
               Prancūzija paprašė Komisijos leisti naudoti du naujus kiaulių skerdenų klasifikavimo metodus ir pateikė bandomųjų išpjaustymų rezultatus 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnio 3 dalyje numatyto protokolo antroje dalyje.
            
         
               (3)
            
            
               Išnagrinėjus šį prašymą paaiškėjo, kad reikalavimai, taikomi išduodant leidimą taikyti šiuos klasifikavimo metodus, yra įvykdyti.
            
         
               (4)
            
            
               Todėl Sprendimą 2006/784/EB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2006/784/EB iš dalies keičiamas taip:
   
               1)
            
            
               Į 1 straipsnio pirmą pastraipą įterpiami šie f ir g punktai:
               
                           „f)
                        
                        
                           prietaisą CSB Image-Meater ir su juo susijusius vertinimo metodus, kurių aprašymas pateikiamas priedo 6 dalyje;
                        
                     
                           g)
                        
                        
                           prietaisą VCS 2000 ir su juo susijusius vertinimo metodus, kurių aprašymas pateikiamas priedo 7 dalyje.“
                        
                     
         
               2)
            
            
               Priedas iš dalies keičiamas pagal šio sprendimo priedą.
            
         2 straipsnis
   Šis sprendimas skirtas Prancūzijos Respublikai.
   
      Priimta Briuselyje, 2008 m. balandžio 4 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 318, 2006 11 17, p. 27. Sprendimas su pakeitimais, padarytais Sprendimu 2007/510/EB (OL L 187, 2007 7 19, p. 47).
   
      (3)  OL L 285, 1985 10 25, p. 39. Reglamentas su paskutiniais pakeitimais, padarytais Reglamentu (EB) Nr. 1197/2006 (OL L 217, 2006 8 8, p. 6).
   
      PRIEDAS
      Į Sprendimo 2006/784/EB priedą įtraukiamos šios 6 ir 7 dalys:
      
         „6   DALIS
         CSB Image-Meater
         
                     1.
                  
                  
                     Kiaulių skerdenos klasifikuojamos naudojant prietaisą CSB Image-Meater.
                  
               
                     2.
                  
                  
                     Prietaisą CSB Image-Meater sudaro vaizdo kamera, kompiuteris, turintis vaizdo analizės kortelę, ekranas, spausdintuvas, komandų mechanizmas, rodiklių matavimo mechanizmas ir sąsajos. Visi vienuolika prietaisu Image-Meater matuojami kintamieji yra matuojami skerdenos vidurinėje linijoje; išmatuotos vertės į raumeningumo procentinę išraišką paverčiamos centrinėje prietaiso dalyje.
                  
               
                     3.
                  
                  
                     Skerdenos raumeningumas apskaičiuojamas pagal šią formulę:
                     
                                 Ŷ =
                              
                              
                                 64,40 – 0,129 G – 0,187 MG – 0,068 VaG + 0,003 VbG – 0,368 EG + 0,036 V + 0,032 MV – 0,024 VaV + 0,034 VbV – 0,024 VcV + 0,022 VdV,
                              
                           kur
                     
                                 Ŷ
                              
                              
                                 =
                              
                              
                                 skerdenos raumeningumo procentinė išraiška;
                              
                           
                                 G
                              
                              
                                 =
                              
                              
                                 ZP riebalų storis: mažiausias riebalų (su oda) virš raumens gluteus medius storis (milimetrais);
                              
                           
                                 MG
                              
                              
                                 =
                              
                              
                                 vidutinis riebalų (su oda) virš raumens gluteus medius storis (milimetrais);
                              
                           
                                 VaG
                              
                              
                                 =
                              
                              
                                 vidutinis riebalų (su oda) virš juosmens slankstelio „a“ storis (milimetrais);
                              
                           
                                 VbG
                              
                              
                                 =
                              
                              
                                 vidutinis riebalų virš juosmens slankstelio „b“ storis (milimetrais);
                              
                           
                                 EG
                              
                              
                                 =
                              
                              
                                 vidutinis poodinio riebalų sluoksnio virš juosmens slankstelių „a“–„d“ storis (milimetrais);
                              
                           
                                 V
                              
                              
                                 =
                              
                              
                                 ZP raumenų storis: mažiausias raumenų storis tarp priešakinės raumens gluteus medius dalies ir nugarinės stuburo kanalo dalies (milimetrais);
                              
                           
                                 MV
                              
                              
                                 =
                              
                              
                                 vidutinis juosmens raumenų ir raumens gluteus medius storis (milimetrais);
                              
                           
                                 VaV
                              
                              
                                 =
                              
                              
                                 vidutinis raumenų virš juosmens slankstelio „a“ storis (milimetrais);
                              
                           
                                 VbV
                              
                              
                                 =
                              
                              
                                 vidutinis raumenų virš juosmens slankstelio „b“ storis (milimetrais);
                              
                           
                                 VcV
                              
                              
                                 =
                              
                              
                                 vidutinis raumenų virš juosmens slankstelio „c“ storis (milimetrais);
                              
                           
                                 VdV
                              
                              
                                 =
                              
                              
                                 vidutinis raumenų virš juosmens slankstelio „d“ storis (milimetrais).
                              
                           Formulė taikoma nuo 45 iki 125 kilogramų sveriančioms skerdenoms.
                  
               7   DALIS
         VCS 2000
         
                     1.
                  
                  
                     Kiaulių skerdenos klasifikuojamos naudojant prietaisą VCS 2000.
                  
               
                     2.
                  
                  
                     Naudojant prietaisą VCS 2000 atliekama skaitmeninė vaizdo analizė. Pagrindinės sudedamosios dalys yra trys kameros, lempos, vaizdo analizės kompiuteris, serverio kompiuteris ir prietaiso dalys, kuriose filmuojamos skerdenos. Pirmojoje prietaiso dalyje viena kamera nufilmuojamas išorinės kumpio pusės vaizdas. Antrojoje prietaiso dalyje dviem kameromis nufilmuojamas skerdenos vidurinės linijos vaizdas. Apdorojus tuos vaizdus, gaunama 40 kintamųjų. Šie kintamieji daugiausia yra storis, plotis, ilgis ir plotas. Išmatuotos vertės į raumeningumo procentinę išraišką paverčiamos centrinėje prietaiso dalyje.
                  
               
                     3.
                  
                  
                     Skerdenų raumeningumas apskaičiuojamas taikant 40 kintamųjų pagal šią formulę:
                     
                                 Ŷ =
                              
                              
                                 122,458 + 0,05805 * X1 + 0,01449 * X2 – 0,02996 * X3 – 0,001585 * X4 – 39,297 * X5 – 47,553 * X6 + 38,877 * X7 – 0,1013 * X8 + 0,00004308 * X9 – 817,242 * X10 + 10,135 * X11 + 15,277 * X12 – 25,777 * X13 – 90,738 * X14 + 0,0005792 * X15 + 2,743 * X16 – 0,06866 * X17 + 3,511 * X18 – 0,1681 * X19 – 0,007867 * X20 – 0,1082 * X21 – 0,01290 * X22 + 0,02957 * X23 + 0,03856 * X24 – 0,003353 * X25 – 0,03378 * X26 – 0,01661 * X27 + 2,368 * X28 – 0,3133 * X29 – 0,01386 * X30 – 0,02100 * X31 – 0,01908 * X32 – 0,02442 * X33 + 0,06009 * X34 – 0,007792 * X35 – 2,598 * X36 – 7,632 * X37 – 0,004848 * X38 – 0,9099 * X39 – 20,514 * X40,
                              
                           kur
                     Ŷ = skerdenos raumeningumo procentinė išraiška;
                     X1, X2, … X40 yra prietaisu VCS 2000 matuojami kintamieji.
                     Kintamųjų aprašai ir statistinis metodas pateikiami pagal Reglamento (EEB) Nr. 2967/85 3 straipsnio 3 dalies nuostatas Komisijai perduoto Prancūzijos protokolo II dalyje.
                     Formulė taikoma nuo 45 iki 125 kilogramų sveriančioms skerdenoms.“